意大利体

意大利体（英文：italic type）一般性也叫斜体，是拉丁字母个一种印刷字形，写法搭手写体差弗多，稍为向右笡转。伊种字形从文艺复兴时代个意大利起源，因此得名。意大利体搭罗马体是拉丁字母印刷辰光个主要字体。

用法
西文当中，意大利体適用于下底几种情况：
 强调
 书本、專輯等作品个名字
 引用
 外语，譬方说英文当中个法文（例子：A splendid coq au vin was served.）

汉字
汉字弗用意大利体，必过乃朝个电脑排版软件搭著网页浏览器好用算法拿汉字推斜。有星翻译作品会拿西文个意大利体变成汉字个楷体，来搭正体相区别。

Category:文字